Möller otti paikkansa Kingsin NHL-miehistöstä kaudeksi 2008–2009. Hän teki NHL-uransa avausmaalin 20. lokakuuta 2008 Colorado Avalanchen Peter Budaj'n taakse. Möller pelasi kauden aikana NHL:ssä yhteensä 40 runkosarjaottelua tehoin 7+8=15. Hän kuitenkin loukkasi solisluunsa vuodenvaihteessa pelatuissa alle 20-vuotiaiden MM-kilpailuissa, eikä kuntouduttuaan pelannut enää loppukaudella Kingsissä, vaan kävi kahdeksan ottelun visiitillä Monarchsissa ja istui Kingsin otteluissa katsomossa.